YR AELWYD OER A'R GELL WA6, 


Yr achosion o'u bod felly, 
A'R MODD I 


GYNESU Y NAILL, A LLENWI Y LLALL. 


a 


DARLLENER — YSTYRIER— CYMWYSER. 


1 O ry ngwlad, fy ngwlad anwylgu! 
Breintiau lawer genyt sydd : 
Goleu dysglaer pur efengyl, 
Goleu gwerthfawr air y ffydd. 
Genyt mae ysgolion lawer, 
Tuag at ddarllen Llyfr Duw ; 
Gweinidogaeth werthfawr, hefyd, 
Er egluro'r ffordd i fyw, 


2 Er y cwbl, mae llyfeiriant 
Llygredigaeth 'nawr yn gryf; 
Rhuthra'r werin i bechodau, 
A chyflawnant hwynt yn hyf; 
Meddwdod—O mae hwn yn ffynu! 
Ffynu wna mewn tref a gwlad ; 
Rhwyga lawer mynwes dyner, 
Dryllia galon mam a thad. 


8 Gwelwn wraig a dyner fagwyd, 

. Yn ymdrechu nos a dydd, 

' Âm gael trefn ar ei theulu, 

' Ac o ddyled gadw'n rhydd; 
| Treulia'r gwr ar hyd tafarndai 
'R arian ddylai gynnal hon, 
| Rhydd ei wastraff iddi ddyrnod, 
| Teifl saeth a rwyga'i bron. 

4 Gwelwn hi a'i baban nychlyd, 

Hirnos gaua'n athrist iawn; 

Bu yn dysgwyl gwel'd ei phriod 
Yn d'od adre trwy'r prydnhawn ; 

'Nawr mae'n ddego'rgloch—mae'n chwaneg, 
Deuddeg, un, os nid yn ddau; 

Nid oes swn un droed yn dyfod; 
'Mollwng mae ei nhatur frau. 


5 Gwag yw'r gell, ac oer yw'r aelwyd ; 

Gwag yw'r cylla'n awr yn wir 

Yn yr oerfel bu yn dysgwyl 
Am ei phriod amser hir; 

Tybia weithiau'i fod yn dyfod, 
Rhyw un arall Aeibio â, 

Wrth ei siomi todda'r galon, 
Teimla'r druan drwyddi'n gla 


6 Taw, fy maban, medda'r welw, 

Ac os gelli, gorphwys di; 

Os rhaid trengu, ni'th adawaf; 
Na wnaf—trengaf gyda thi. 

Teimla'r fam ryw chwys yn tori, 
Oer-chwys dora drosti gyd ; 

Cryna'r bychan yn ei breichiau !! 
Ymaith ânt ill dau 'run pryd. 


7 'Mhen ychydig daw'r oferddyn, 
Geilw—egyr—daw i'r tŷ ; 
Dysgwyl mae am bob ymgeledd, 
Gofyn wna am hyny'n hŷ. 

Nid oes swn na neb yn symud, 
Ni chaiff ateb fel o'r bla'n : 
Meirw—oer, yw'r wraig a'r baban, 
Peidia bywyd— peidia'n lân, 


8 Deffry'r adyn, cryna drwyddo, 

Gwylltia yma, gwylltia draw ; 
Geilw ar ei wraig, a dywed, 

«“ Cyfod, cyfod, rho dy law ! 


«o 

9 
'Rwyf yn awr yn penderfynu 
Gwella'm ffordd o hyn i ma's, 
A gochelyd, hwyr a bore, 
Byth rhag maglau'r gelyn cas.” 


Ofer iddo 'nawr yw addaw 
Iddi hi i wella'i fyd, 
Yn ysglyfaeth cipiodd angau 
Hi a'i baban ffwrdd yn nghyd : 
'Nawr yr adyn yn ei dd'ryswch, 
Braidd na ruthra arno'i hun, 
Ofna symud—ofna siarad ; 
Mae'n dychrynu rhag ei lun. 


Er tawelu'r storom erchyll 
Sydd o'i fewn, dychwelyd wna 
I dafarndy, at ddiodydd 
Hyd nes gwneud ei gorph yn gla' ; 
Mae'i gymeriad wedì golli, 
Ei gymhares marw yw ; 
Ni waeth ganddo fawr ddîm bellach, 
Yn mha ddull y byddo byw. 


Torodd galon dynes dyner, 
Eglur hyny iddo 'nawr ; 
Ond 'mollynga i bechodau 
'N rhwyddach byth o awr i awr, 
Nes yw'n warth i'w holl gyrh dogaeth, 
Nes yw'n ddychryn iddo'i hun, 
JBeth a ddaw o'r dyn truenus ? 
'R ochor draw, beth fydd ei lun! 


Dywed rhai fod gwragedd, hefyd, 
Yn ymollwng i'r un tir ! 
Oeh! O och! ehwi ferched Cymru, 
Beth, a ydyw hyny'n wir ? 
A all gwragedd gwrdd a'u gilydd 
Er mwyn yfed, yma a thraw ? 
Meddwl am yr arfer ffiaidd 
Leinw'r fynwes brudd â braw. 

Cyrddau Te, a Chwrw, Pasty 
Mewn anneddau'n fynych sydd; 
Yfir diod lawer ynddynt, 
Weithiau hyd nes toro'r dydd. 
Wraceedd, cedwch o'r fath leoedd, 
Ferched, eedwch chwithau gyd; 
Os ewch iddynt, gwarth a'ch dilyn 
Tra b'och byw yn hyn o yd. 


Dysg y plant yn gyflym cyflym, 
Arferiadau'r tad a'r fam; 

O rieni, dwys ystyriwch 
Hyn, wrth deithio gam a cham ; 

Chwi sy'n ffurfio'r dô sy'n codi, 
Chŵi sy'n magu da a drwg, 

O diwygiwn, gyda'n gilydd, 
Rhag i Dduw i roi arnom ŵg. 


Wyr a gwragedd, de'wch ac unwch 
I ymwrthod bob yr un 
Ag arferion pechadurus, 
Sy'n ein gwneud yn wael ein llun ; 
Cedwch rhag diodydd cryfion 
Dd'rysant synwyr dynolryw, 
Troant ddyn yn llew peryglus, 
Pwy all yn ei ymyl fyw ? 


Caffed crefydd ei dylanwad 
“Mewrteuluoedd-trwy-ein gwlad - 
Ymlid ymaith chwerwder ysbryd, 
Rhydd gysuron fyrdd yn rhad. 
Codid felly blant diniwed, 
Fyddent fendith yn eu lle, 
Ar y ddaear trwy eu bywyd, 
Yna caent feddiannu'r ne'. 
YMWELYDD... 


E. GRIFFITHS, ARGRAFFYDD, ABERTAWY. 


